section_heading: XF-104
paragraph_text: Zrakoplov je s vremenom popravljen te se ponovno vratio na testiranja, no 14. travnja se dogodila nova nesreća. Prilikom testnog pucanja topom zbog prevelikih vibracija, s dna zrakoplova je otpao poklopac koji je bio dio mehanizma za katapultiranje što je izazvalo naglu dekompresiju te se odijelo pod pritiskom testnog pilota Hermana R. "Fish" Salmona toliko napuhalo da gotovo ništa nije vidio oko sebe. Na kraju se uspješno katapultirao a zrakoplov je pao na tlo te bio potpuno uništen.